جابز د ای داسون که نتونه ری تجربه مشتری کارگرایی داشتوئه فره متنفر بی. ولی د ای کنشتیاری مشگل داشت، وه د یه که بحا یه گل د بهرکاریا د انجوم دئن کار د زیر نخیز خوش ناشتوئه فره نارائت بی: «تجربه گرتن یه گل چی اپل د یه گل فروشگا.» بیشتر فروشیاریا نمی تونسن انگیزشت خوئی سی یه داشتوئن که نشون بیئن چیا راس بیه وه دس شرکت اپل چیا هنی هئین . جابز می گوت: «تئنا چی یی که سی فروشیار مهم بی یه بی، ۵۰ درصد پورسانت بی.» انجومیاریا هنی تقریون نوم نشون تجاری ناشتن ، ولی چیایی که ساخته دس اپل بیین خصوصیات تازه باوی و قیمت واروتری داشتن. وه دوس ناشت که یه گل چی یی که اپل راس می که مینجا یه گل چی یی که شرکت کامپک راس می که و یه گل چی راس بیه وه دس دل بوئه و یه گل فروشیار خصوصیات هر کوم نه د حفظ بوئه. جابز می گوت: «سرمو کلاو رئته بی، مر یه که یه رایی سی رسونن پیغومیامو سی مشتری می جستیم.»